**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2013 M. GEGUŽĖS 30 D. SPRENDIMO** **NR. 5TS-770 „DĖL UAB „LAZDIJŲ VANDUO“ GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ NUSTATYMO“ PAKEITIMO**

2018 m. balandžio 23 d. Nr. 34-1322

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 6 punktu, 34 straipsnio 2 dalimi bei atsižvelgdama į uždarosios akcinės bendrovės „Lazdijų vanduo“ 2018-04-18 raštą Nr. LV8-83 „Dėl geriamojo vandens tiekimo ir nuotekų tvarkymo paslaugų kainų nustatymo“, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2013 m. gegužės 30 d. sprendimą Nr. [5TS-770](http://www.infolex.lt/lazdijai/Default.aspx?Id=3&DocId=28103) „Dėl UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų nustatymo“ ir 2 punktą išdėstyti taip:

„2. Geriamojo vandens tiekimo ir nuotekų tvarkymo paslaugų bei pardavimo nustatytos kainos taikomos iki 2018 m. liepos 31 dienos.“.

Savivaldybės meras

Parengė

Svajūnas Ramanauskas

2018-04-18

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2013 M. GEGUŽĖS 30 D. SPRENDIMO NR. 5TS-770 „DĖL UAB „LAZDIJŲ VANDUO“ GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ NUSTATYMO“ PAKEITIMO“ PROJEKTO**

**AIŠKINAMASIS RAŠTAS**

2018 m. balandžio 19 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2013 m. gegužės 30 d. sprendimo Nr. [5TS-770](http://www.infolex.lt/lazdijai/Default.aspx?Id=3&DocId=28103) „Dėl UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų nustatymo“ pakeitimo“ projektas parengtas vadovaujantis Vietos savivaldos įstatymo 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 str. 6 punktu, 34 str. 2 dalimi bei atsižvelgiant į uždarosios akcinės bendrovės „Lazdijų vanduo“ 2018-04-18 raštą Nr. LV8-83 „Dėl geriamojo vandens tiekimo ir nuotekų tvarkymo paslaugų kainų nustatymo“.

Šio projekto tikslas – pakeisti Lazdijų rajono savivaldybės tarybos 2013 m. gegužės 30 d. sprendimo Nr. [5TS-770](http://www.infolex.lt/lazdijai/Default.aspx?Id=3&DocId=28103) „Dėl UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų nustatymo“ 2 punktą ir nustatyti, kad minėtu tarybos sprendimu nustatytos UAB „Lazdijų vanduo“ geriamojo vandens tiekimo ir nuotekų tvarkymo paslaugų kainos galioja iki 2018 m. liepos 31 dienos.

Įgyvendinus rajono savivaldybės tarybos sprendimą, bus pratęstas UAB „Lazdijų vanduo“ geriamojo vandens tiekimo ir nuotekų tvarkymo paslaugų kainos galiojimas iki 2018 m. birželio 30 dienos bei UAB „Lazdijų vanduo“ suteikta galimybė teisės aktų nustatyta tvarka Lazdijų rajono savivaldybės teritorijoje teikti nuotekų tvarkymo paslaugas bei Valstybinei kainų ir energetikos kontrolės komisijai pateikti derinti geriamojo vandens tiekimo ir nuotekų tvarkymo paslaugų bazines kainas, paviršinių nuotekų tvarkymo paslaugų bazines kainas.

Galimos neigiamos pasekmės priėmus projektą, kokių priemonių reikėtų imtis,

kad tokių pasekmių būtų išvengta – priėmus šį Lazdijų rajono savivaldybės tarybos sprendimą neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų, išskyrus Lazdijų rajono savivaldybės tarybos 2013 m. gegužės 30 d. sprendimo Nr. [5TS-770](http://www.infolex.lt/lazdijai/Default.aspx?Id=3&DocId=28103) „Dėl UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų nustatymo“, pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas